Εκτίμηση της θρεπτικής κατάστασης με ψηλάφηση σε γαλακτοπαραγωγές προβατίνες της φυλής Χίου και συσχέτιση της με τη μέτρηση του πάχους του υποδόριου λιπώδους ιστού με τη χρήση υπερήχων:
Creators: name: Τερματζίδου, Σοφία Αφροδίτη Κωνσταντίνου
Publisher: name: Aristotle University of Thessaloniki
Year: 2014
Subjects: Θρεπτική κατάσταση
Υποδόριος λιπώδης ιστός
Yπέρηχος
Body condition score
Backfat thickness
Ultrasound

description: Η εκτίμηση της θρεπτικής κατάστασης των μηρυκαστικών κρίνεται απαραίτητη, καθώς οι μεταβολές της μπορούν να επηρεάσουν την αναπαραγωγική δραστηριότητα των ζώων, το ύψος της γαλακτοπαραγωγής, την κατάσταση της υγείας και την ευζωία τους. Το πάχος του υποδόριου λιπώδη ιστού αποτελεί έναν αξιόπιστο δείκτη των μεταβολών της θρεπτικής κατάστασης. Σκοπός της παρούσας μεταπτυχιακής διατριβής ήταν η μέτρηση του πάχους του υποδόριου λιπώδους ιστού με τη χρήση υπερήχων σε γαλακτοπαραγωγές προβατίνες της φυλής Χίου και η συσχέτιση μεταξύ των μετρήσεων αυτών με τις αντίστοιχες που προκύπτουν από την ψηλάφηση. Για τις ανάγκες του πειραματισμού χρησιμοποιήθηκαν 36 προβατίνες, οι οποίες επιλέχθηκαν από ένα ποίμνιο 85 ενήλικων προβατίνων, που ήταν ομαδοποιημένες ανάλογα με το φυσιολογικό-παραγωγικό τους στάδιο. Συγκεκριμένα, υπήρχε μια ομάδα αρμεγόμενων προβατίνων (Ομάδα Α:3ος έως 6ος μήνας γαλακτικής περιόδου), μια ομάδα αρμεγόμενων προβατίνων σε κυοφορία (Ομάδα Β: 7ος-8ος μήνας της γαλακτικής περιόδου, 2ος μήνας της κυοφορίας) και μια ομάδα με προβατίνες σε ξηρή περίοδο (Ομάδα Γ) οι οποίες δεν κυοφορούσαν. Από κάθε ομάδα επιλέχθηκαν τυχαία 12 προβατίνες. Αρχικά, πραγματοποιήθηκε εκτίμηση της θρεπτικής κατάστασης με ψηλάφηση στη ραχιαία οσφυική χώρα (5-βάθμια κλίμακα) και στη συνέχεια, μετρήθηκε το πάχος του υποδόριου λιπώδους ιστού με συσκευή υπερήχων μεταξύ των εγκάρσιων αποφύσεων του 12ου και 13ου θωρακικού και 3ου και 4ου οσφυϊκού σπονδύλου. Για τη στατιστική επεξεργασία εφαρμόστηκε περιγραφική στατιστική και ανάλυση διακύμανσης. Η διακύμανση των τιμών στην εκτίμηση με ψηλάφηση ήταν 1,50-3,75, ενώ στις μετρήσεις με τους υπερήχους ήταν 2-9 χιλιοστά. Διαπιστώθηκε στατιστικά σημαντική διαφορά (Ρ&lt;0,05) μεταξύ των παραγωγικών σταδίων και στις δύο μεθόδους. Η συσχέτιση μεταξύ των μετρήσεων στις δυο ανατομικές περιοχές ήταν υψηλή (r=0,974, P&lt;0,05). Μεταξύ των εκτιμήσεων με ψηλάφηση και των μετρήσεων με τους υπερήχους στη θωρακική και οσφυική χώρα οι συντελεστές συσχετίσης ήταν r=0,931 (Ρ&lt;0,05) και r=0,916 (Ρ&lt;0,05), αντίστοιχα. Συμπερασματικά, η μέτρηση του πάχους του υποδόριου λιπώδους ιστού με τη χρήση των υπερήχων μπορεί να συμβάλλει στην ανάπτυξη-τυποποίηση μιας κλίμακας αξιόπιστης εκτίμησης της θρεπτικής κατάστασης με ψηλάφηση, ειδικής για τα πρόβατα φυλής Χίου.
description: Body condition assessment in ruminants is necessary, as its variation can affect the reproductive performance, milk yield, health and welfare of the animals. The thickness of subcutaneous adipose tissue is a reliable indicator of changes in body condition. The aim of this study was the efficacy of ultrasound to the accurate measurement of backfat thickness in dairy ewes of Chios breed. Furthermore, the possible relationship between ultrasound measurements and estimations of body condition score was investigated. For this purpose, 36 ewes were selected from a flock of 85 adult ewes, which were grouped according to their production stage. Specifically, there was a group of milking ewes (Group A: 3rd -6th month of lactation), a group of milking ewes in gestation (Group B: 7th-8th month of lactation, second month of gestation) and a group of ewes in dry season (Group C) that were not in gestation. From each group, 12 ewes were selected randomly. Body condition assessment was performed by palpation of the dorsal lumbar region (5-point scale) and the thickness of subcutaneous adipose tissue was measured by ultrasound between transverse processes of 12th and 13th thoracic and 3rd and 4thlumbar vertebrae. Statistical analysis was performed using descriptive statistics and analysis of variance. The variance of body condition score was 1.50 to 3.75, while the variance of ultrasound measurements was 2 to 9 mm. A statistically significant difference (P &lt;0.05) among production stages was found in all cases. The correlation between measurements in the two anatomical regions was high (r = 0.974, P &lt;0.05). Correlation coefficients between body condition score assessments and ultrasound measurements in thoracic and lumbar regions were 0.931 (P &lt;0.05) and 0.916 (P &lt;0.05), respectively. In conclusion, measurements using ultrasound may contribute to the development of an objective scale of body condition assessment for dairy Chios sheep.